শঙ্করাচার্য মন্দির

শঙ্করাচার্য মন্দির (কাশ্মীরি: शंकराचार्य मंदिर (দেবনাগরী), شنکراچاریہ مندر (নাস্তালিক)) বা জ্যেষ্ঠেশ্বর মন্দির হল কাশ্মীরের শ্রীনগরে অবস্থিত একটি মন্দির। বৌদ্ধরা এই মন্দিরটিকে পাশ-পাহাড় নামে ডাকে। এটি হিন্দু দেবতা শিবের মন্দির। মন্দিরটি শ্রীনগর শহরের কাছে সমতল থেকে  উচ্চতায় অবস্থিত। এটি ২০০ খ্রিস্টপূর্বাব্দে নির্মিত হয়েছিল। মন্দিরের বর্তমান ভবনটি খ্রিস্টীয় নবম শতাব্দীতে নির্মিত। আদি শঙ্কর এই মন্দিরে এসেছিলেন। সেই থেকে এই মন্দিরের নামের সঙ্গে তার নামটি যুক্ত হয়। বৌদ্ধরাও এই মন্দিরটিকে পবিত্র মনে করেন। ২৫০০ বছর আগে এটি একটি বৌদ্ধ মন্দির ছিল। আদি শঙ্কর এই মন্দিরে একটি শিবলিঙ্গ প্রতিষ্ঠা করেন। তখন এটি হিন্দু মন্দিরে পরিণত হয়।

এই পাহাড়টির অন্য নাম তখত্‌-এ-সুলেইমান (সলোমনের সিংহাসন)। সেই জন্য মন্দিরটিকেও সলোমনের সিংহাসন বলা হয়।Gladys D. Clewell, Holland Thompson Lands and peoples: the world in color 1947 - Volume 4, Page 111 "On the Throne of Solomon is a magnificent temple of stone, said to have been founded in extremely ancient times, although the present buildings are probably not more than four hundred years old"Trudy Ring, Noelle Watson, Paul Schellinger Asia and Oceania: International Dictionary of Historic Places - 2012 "Solomon's Throne. See Shankaracharya Hill, Srinagar" কিংবদন্তি অনুসারে, প্রাচীনকালে রাজা সলোমন এই স্থানটিকে পবিত্র করার জন্য এখানে এসে পূজা করেছিলেন।

পণ্ডিত আনন্দ কলের (১৯২৪) মতে, "সন্দিমন" (অজ্ঞাত) এই মন্দিরটি প্রতিষ্ঠা করেছিলেন। কলের মতে, সন্দিমন ২৬২৯ থেকে ২৫৬৪ খ্রিস্টপূর্বাব্দ পর্যন্ত কাশ্মীর শাসন করেছিলেন। রাজা গোপাদিত্য (৪২৬-৩৬৫ খ্রিস্টপূর্বাব্দ) ও রাজা ললিতাদিত্য মুক্তিপাদ (৬৯৭-৭৩৪) এই মন্দিরটি সংস্কার করান। এক ভূমিকম্পের পর কাশ্মীরের সুলতান গিয়াসুদ্দীন জয়নুল আবেদিন এই মন্দিরের ছাদটি সংস্কার করান। পরে শিখ সাম্রাজ্যের প্রশাসক শেখ গোলাম মহিউদ্দিন (১৮৪১-১৮৪৬) এই মন্দিরের চূড়াটি সংস্কার করান।
 পাদটীকা 

 বহিঃসংযোগ 

 Temples & Shrines in Kashmir
 British Library Online Gallery

বিষয়শ্রেণী:জম্মু ও কাশ্মীরের হিন্দু মন্দির
বিষয়শ্রেণী:ভারতের হিন্দু মন্দির
বিষয়শ্রেণী:ভারতের শিব মন্দির
বিষয়শ্রেণী:জম্মু ও কাশ্মীরের শিব মন্দির
বিষয়শ্রেণী:খ্রিস্টপূর্ব ২য় শতাব্দীর হিন্দু মন্দির
বিষয়শ্রেণী:৯ম শতাব্দীর হিন্দু মন্দির
বিষয়শ্রেণী:ভারতের ভবন ও স্থাপনা
বিষয়শ্রেণী:শ্রীনগরের ভবন ও স্থাপনা
বিষয়শ্রেণী:ভারতের হিন্দু তীর্থস্থান
বিষয়শ্রেণী:শ্রীনগরের পর্যটন আকর্ষণ
বিষয়শ্রেণী:ভারতের দর্শনীয় স্থান
বিষয়শ্রেণী:কাশ্মীর শৈববাদ
বিষয়শ্রেণী:শ্রীনগর জেলার দর্শনীয় স্থান